ai4bharat/Pralekha huggingface dataset:
ஜல்சக்தி அமைச்சகம்
பிரதமர் திரு நரேந்திர மோடியின் கனவான ஜல் ஜீவன் திட்டத்தை மக்கள் இயக்கமாக செயல்படுத்துவது குறித்து அறக்கட்டளைகள், தன்னார்வ நிறுவனங்கள் மற்றும் ஐக்கிய நாடுகளின் முகமைகள் உள்ளிட்ட 50 துறையினரிடம் தேசிய ஜல் சக்தி இயக்கம் ஆலோசனை
மத்திய அரசின் முக்கிய திட்டமான ஜல் ஜீவன் இயக்கத்தின் கீழ் வரும் 2024-ஆம் ஆண்டுக்குள் நாட்டில் உள்ள அனைத்து கிராமப்புற வீடுகளுக்கும் தண்ணீர் குழாய் இணைப்புகளை வழங்க இலக்கு நிர்ணயிக்கப்பட்டுள்ளது. 2019-ஆம் ஆண்டு ஆகஸ்ட் 15-ஆம் தேதி இந்த திட்டத்தைத் தொடங்கி வைத்து பேசிய பிரதமர் திரு நரேந்திர மோடி அரசின் முயற்சியாக மட்டுமல்லாமல் இந்த திட்டத்தை மக்கள் இயக்கமாகவும் செயல்படுத்த வேண்டும் என்று வலியுறுத்தினார்.
இதனை அடுத்து தேசிய ஜல் சக்தி இயக்கத்துடன் இணைந்து செயல்படும் அமைப்புகள், அறக்கட்டளைகள், தன்னார்வ தொண்டு நிறுவனங்கள், ஐக்கிய நாடுகளின் முகமைகள், ஆராய்ச்சி மற்றும் மேம்பாட்டு நிறுவனங்கள் உள்ளிட்ட 50 அமைப்புகளுடன் இந்தத் திட்டத்தை முழுமையாக செயல்படுத்துவது குறித்து காணொலி வாயிலாக ஆலோசிக்கப்பட்டது.
தேசிய ஜல்சக்தி இயக்கத்தின் திட்ட இயக்குநர் மற்றும் கூடுதல் செயலாளர் தலைமையில் இந்த ஆலோசனைக் கூட்டம் நடைபெற்றது. இந்தத் திட்டத்தில் இணைந்து செயல்பட விரும்பும் நிறுவனங்களின் பங்குகள் மற்றும் பொறுப்புகள் குறித்து விவாதிக்கப்பட்டது.
இந்தத் திட்டத்தை முழுமையாக செயல்படுத்த மக்களிடம் நேரடியாகச் சென்று இது பற்றிய விழிப்புணர்வை ஏற்படுத்துவதில் தன்னார்வ தொண்டு நிறுவனங்களின் முக்கிய பங்கு குறித்து எடுத்துரைக்கப்பட்டது.
அருகி வரும் நீர் வளங்கள், நீரின் தரத்தை மேம்படுத்துவது குறித்த விஷயங்கள் கிராமப்புறங்களில் போதிய உள்கட்டமைப்பு வசதிகள் இல்லாதது உள்ளிட்ட பல்வேறு சவால்களுக்கு முழுமையான தீர்வுகளைக் காணும் வகையில் இந்த திட்டம் செயல்படுத்தப்படுகிறது. சவாலான இந்த திட்டத்தை வெற்றிகரமாக செயல்படுத்தி, பாதுகாப்பான குடிநீரை அனைவருக்கும் வழங்குவதற்கு அரசுடன் தனியார் துறையினர், வர்த்தக நிறுவனங்கள் போன்றவை இணைந்து செயல்படுவது அவசியமாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்
https://pib.gov.in/PressReleasePage.aspx?PRID=1669479
ஜல்சக்தி அமைச்சகம்
மூளை அழற்சி நோயால் பாதிக்கப்பட்டுள்ள 5 மாநிலங்களில் உள்ள 97 லட்சம் வீடுகளுக்கு வெறும் 22 மாதங்களில் குழாய் நீர் இணைப்புகள் வழங்கப்பட்டுள்ளன
ஜப்பானிய மூளை அழற்சி - தீவிர மூளை அழற்சி நோயால் பாதிக்கப்பட்டுள்ள பகுதிகளில் உள்ள ஒவ்வொரு வீட்டுக்கும் முன்னுரிமை அடிப்படையில் தூய்மையான குழாய் நீர் இணைப்பு வழங்கப்பட வேண்டும் எனும் பிரதமர் திரு நரேந்திர மோடியின் லட்சியத்தை நிறைவேற்றும் விதமாக, அத்தகைய 61 மாவட்டங்களில் உள்ள 97 லட்சத்திற்கும் அதிகமான வீடுகளுக்கு வெறும் 22 மாதங்களில் ஜல் ஜீவன் திட்டத்தின் மூலம் குழாய் நீர் இணைப்புகள் வழங்கப்பட்டுள்ளன.
அசாம், பிகார், தமிழ்நாடு, உத்தரப் பிரதேசம் மற்றும் மேற்கு வங்கத்தில் உள்ள பாதிக்கப்பட்ட மாவட்டங்களில் வசிக்கும் ஏழை குடும்பங்களுக்கு தூய்மையான தண்ணீரை வழங்குவதன் மூலம் ஜப்பானிய மூளை அழற்சி - தீவிர மூளை அழற்சி நோயின் பரவலை கட்டுப்படுத்தும் நடவடிக்கைகளுக்கு ஜல் ஜீவன் இயக்கம் குறிப்பிடத்தகுந்த அளவு வலுவூட்டியுள்ளது.
2019 ஆகஸ்ட் 15 அன்று ஜல் ஜீவன் இயக்கம் அறிவிக்கப்பட்டபோது, ஐந்து மாநிலங்களில் உள்ள ஜப்பானிய மூளை அழற்சி - தீவிர மூளை அழற்சி நோயால் பாதிக்கப்பட்ட 61 மாவட்டங்களில் வெறும் 8.02 லட்சம்  வீடுகளுக்கே குழாய் இணைப்பு இருந்தது.
கடந்த 22 மாதங்களில், இந்த மாவட்டங்களில் உள்ள 97.41 லட்சம் வீடுகளுக்கு கூடுதலாக குழாய் தண்ணீர் இணைப்புகள் வழங்கப்பட்டுள்ளன. இதன் மூலம், ஜப்பானிய மூளை அழற்சி - தீவிர மூளை அழற்சி நோயால் பாதிக்கப்பட்ட மாவட்டங்களில் 1.05 கோடி  வீடுகளில் தற்போது குழாய் தண்ணீர் இணைப்புகள் உள்ளன.
ஜல் ஜீவன் திட்டத்தின் மொத்த நிதியில் 0.5 சதவீதம் ஜப்பானிய மூளை அழற்சி - தீவிர மூளை அழற்சி நோயால் பாதிக்கப்பட்ட மாவட்டங்களில் குழாய் தண்ணீர் இணைப்புகள் வழங்க ஒதுக்கப்படுகிறது. 2021-22-ம் ஆண்டில் மேற்கண்ட ஐந்து மாநிலங்களுக்கு ஜப்பானிய மூளை அழற்சி - தீவிர மூளை அழற்சி நோய்க்கான ஒதுக்கீடாக ரூ 462.81 கோடி ஒதுக்கப்பட்டுள்ளது.
இம்மாநிலங்களின் முதல்வர்களுக்கு மத்திய ஜல் சக்தி அமைச்சர் திரு கஜேந்திர சிங் செகாவத் எழுதியுள்ள கடிதங்களில், ஜப்பானிய மூளை அழற்சி - தீவிர மூளை அழற்சி நோயால் பாதிக்கப்பட்டுள்ள பகுதிகளில் உள்ள ஒவ்வொரு வீட்டுக்கும், பட்டியல் பிரிவு/பழங்குடி மக்கள் பெரும்பான்மையாக வசிக்கும் கிராமங்களிலும் மற்றும் தண்ணீரின் தரம் பாதிக்கப்பட்டுள்ள இடங்களிலும் முன்னுரிமை அடிப்படையில் அடுத்த சில மாதங்களில் தூய்மையான குழாய் நீர் இணைப்பு வழங்கப்பட வேண்டும் எனும் பிரதமர் திரு நரேந்திர மோடியின் லட்சியம் குறித்து தொடர்ந்து வலியுறுத்தி வருகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734397
----
(Visitor Counter : 181
பிரதமர் அலுவலகம்
ஜி-20 உச்சி மாநாட்டையொட்டி இங்கிலாந்து பிரதமருடன் பிரதமர் மோடி சந்திப்பு
பாலியில் நடைபெறும் ஜி-20 உச்சி மாநாட்டுக்கு இடையே பிரதமர் திரு நரேந்திர மோடி, இங்கிலாந்து பிரதமர் மேன்மை தங்கிய ரிஷி சுனக்-கை சந்தித்துப் பேசினார்.
இருநாட்டு தலைவர்களின் முதல் சந்திப்பு இதுவாகும். அப்போது இங்கிலாந்து பிரதமராக சுனக் பொறுப்பேற்றதற்கு பிரதமர் வாழ்த்து தெரிவித்தார்.
அப்போது இந்தியா-இங்கிலாந்து இடையே பரந்த அளவிலான கூட்டாண்மை மற்றும் எதிர்கால முன்னேற்றங்கள் குறித்து இருநாட்டு தலைவர்களும் ஆலோசனை நடத்தினர். மேலும், ஜி-20 மற்றும் காமன்வெல்த் உள்ளிட்ட அமைப்புகளில் இருநாடுகளும் இணைந்து பணியாற்றுவது குறித்து இரு தலைவர்களும் மகிழ்ச்சியை வெளிப்படுத்தினர்.
வர்த்தகம், போக்குவரத்து, பாதுகாப்பு, பந்தோபஸ்து போன்ற முக்கியத் துறைகளில் ஒத்துழைப்பது குறித்தும் விவாதிக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 107.22 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 107.22 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.37 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766456
(Visitor Counter : 183
கூட்டுறவு அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா, மின்னணு, தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் ஆகியோர் தலைமையில் கூட்டுறவு அமைச்சகம், மின்னணு மற்றும் தகவல் தொழில்நுட்ப அமைச்சகம், நபார்டு, சிஎஸ்சி இ- நிர்வாக சேவை இந்தியா நிறுவனம் இடையே புரிந்துணர்வு ஒப்பந்தம் கையெழுத்தானது
மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா, மின்னணு, தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் ஆகியோர் தலைமையில் கூட்டுறவு அமைச்சகம், மின்னணு மற்றும் தகவல் தொழில்நுட்ப அமைச்சகம், நபார்டு, சிஎஸ்சி இ- நிர்வாக சேவை இந்தியா நிறுவனம் இடையே புரிந்துணர்வு ஒப்பந்தம் கையெழுத்தானது.
இந்த நிகழ்ச்சியில் பேசிய, மத்திய உள்துறை மற்றும் கூட்டுறவுத்துறை அமைச்சர், தொடக்க வேளாண் கடன் சங்கங்கள் கூட்டுறவுத்துறையின் ஆன்மாவாக உள்ளது என்று தெரிவித்தார். சுமார் 20 சேவைகளை வழங்குபவர்களாக அவர்களை மாற்றுவதன் மூலம், கிராமப்புறங்களில் வேலைவாய்ப்பு அதிகரிக்கும் என்று கூறினார். தொடக்க வேளாண் கடன் சங்கங்களின் பணி மற்றும் பங்களிப்பு கிராமப்புறம் மற்றும் வேளாண் வளர்ச்சிக்கு முக்கியமானதாகும் என்று தெரிவித்தார்.
இந்த ஒப்பந்தத்தின் மூலம் தண்ணீர் விநியோகம், சேமிப்பு உள்ளிட்ட 20 பல்வேறு வகையான நடவடிக்கைகளை தொடக்க வேளாண் கடன் சங்கங்கள் மேற்கொள்ள முடியும் என்று அவர் கூறினார். அடுத்த 5 ஆண்டுகளில் 2 லட்சம் தொடக்க வேளாண் கடன் சங்கங்களை ஏற்படுத்த இந்தாண்டு பட்ஜெட்டில் வகை செய்யப்பட்டுள்ளதாக திரு அமித்ஷா கூறினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மையான நகரம் என்ற பட்டத்தைத் தொடர்ந்து நான்காவது முறையாக வென்று இந்தூர் சாதனை
மத்திய வீட்டு வசதி மற்றும் நகர்ப்புற விவகாரத்துறை  இணையமைச்சர் திரு. ஹர்தீப் சிங் பூரி “தூய்மை இந்தியா இயக்கம் - நகர்ப்புறம்  திட்டத்தின் கீழ் நிலைத்த ஆதாயங்களைத் தூய்மை ஆய்வு வழங்கும். இந்தத் திட்டம் அனைத்து நகரங்களுக்கும் இடையே முழுவதும் தூய்மை என்ற கருத்தின் அடிப்படையில் விரிவான வழிகாட்டுதல்களை அளிக்கிறது. தூய்மை, ஆரோக்கியம், அதிகாரமளித்தல், முன்னேற்றம், தன்னிறைவு புதிய இந்தியா ஆகியவற்றை உருவாக்கும் வழியை நாம் பெற்றுள்ளோம்’’ என்று கூறியுள்ளார். மத்திய அரசின் வீட்டு வசதி மற்றும் நகர்ப்புற விவகார அமைச்சகம், தூய்மைப் பெருவிழா என்ற தலைப்பில் ஏற்பாடு செய்திருந்த ஐந்தாவது விருது வழங்கும் நிகழ்ச்சியில், அமைச்சகம் நடத்திய ஆய்வின் அடிப்படையில் வழங்கப்படும் தூய்மை ஆய்வு விருதுகள் 2020-ஐ அவர் வழங்கினார். இந்தியாவின் மிகத்தூய்மையான நகரம் என்ற பட்டத்தை இந்தூர் வென்றது. சூரத், நவி மும்பை ஆகியவை இரண்டாவது மற்றும் மூன்றாவது இடத்தை  வென்றன. 100 நகர்ப்புற உள்ளாட்சி அமைப்புகளுக்கும் அதிகமான பிரிவில் இந்தியாவிலேயே தூய்மையான மாநிலம் என்ற விருதை சத்தீஷ்கர் தட்டிச் சென்றது. 100 நகர்ப்புற உள்ளாட்சி அமைப்புகளுக்கும் குறைவான பிரிவில் ஜார்க்கண்ட் முதலிடம் பிடித்தது. மேலும் கூடுதலாக 117 விருதுகளை அமைச்சர் வழங்கினார். . மத்திய வீட்டு வசதி மற்றும் நகர்ப்புற விவகாரத்துறைச் செயலர் திரு. துர்கா சங்கர் மிஸ்ரா, மாநிலங்களின் தலைமைச் செயலர்கள், முதன்மைச் செயலர்கள், நகராட்சி ஆணையர்கள், தூய்மைப் பணியாளர்கள் உள்ளிட்டோர் இந்த இணைய நிகழ்ச்சியில் கலந்து கொண்டனர்.
வீடுகளில் கழிவறைகள் கட்டும் திட்டத்தின் தேர்வு செய்யப்பட்ட பயனாளிகள், சுகாதாரப் பணியாளர்கள், கழிவுகளை அகற்றுபவர்கள், தூய்மை இந்தியா  திட்டத்துடன் தொடர்புடைய சுய உதவிக் குழுக்களின் உறுப்பினர்கள் என நாடு முழுவதையும் சேர்ந்த பல்வேறு தரப்பினருடன் அமைச்சர் கலந்துரையாடினார். இந்த நிகழ்ச்சி https://webcast.gov.in/mohua என்ற வலைதளத்திலும், தூய்மை இந்தியா  திட்டம் கையாளும் சமூக ஊடகங்களிலும் நேரடியாக வெளியானது.
விருது வென்றவர்கள் மற்றும் பொதுமக்கள் இடையே உரையாற்றிய அமைச்சர், “ஐந்து ஆண்டுகளுக்கு முன்பு பிரதமர் தூய்மை இந்தியா என்னும் கனவு கண்டார். இன்று, அந்தக் கனவை, இந்தியாவின் நகர்ப்புற மக்கள் அனைவரும் ஒன்று சேர்ந்து எவ்வாறு நனவாக்கியுள்ளனர் என்பதை அறிந்து, நாம் பெருமையும், பெருமிதமும் கொள்கிறோம். கடந்த ஐந்து ஆண்டுகளில் இந்த இயக்கம் எவ்வாறு மக்களின் சுகாதாரம், வாழ்வாதாரம், வாழ்க்கைத்தரம், மிக முக்கியமாக அவர்களது சிந்தனைகள் மற்றும் நடத்தை ஆகியவற்றில் தாக்கத்தை ஏற்படுத்தியுள்ளது என்பதை நாம் காண்கிறோம்’’, எனக்கூறினார். நம் இல்லங்களில் சேரும் கழிவுகளை முறையாகப் பிரித்தல், ஒற்றைப் பயன்பாட்டு பிளாஸ்டிக் பொருள்களைப் பயன்படுத்தாமை, தூய்மைப் பணியாளர்களை மரியாதையுடனும், கண்ணியத்துடனும் நடத்துதல் ஆகியவற்றைக் கடைப்பிடித்து, உரிய சுகாதார முறைகளைக் கையாண்டு, உண்மையான தூய்மை வீரர் என்ற வகையில் ஒவ்வொருவரும் தங்கள் பங்கை ஆற்ற வேண்டும் என்று அமைச்சர் மேலும் வலியுறுத்தினார்.
தரவரிசை பட்டியலைக் காண, https://swachhsurvekshan2020.org/Rankings தளத்தை அணுகவும்.
உள்துறை அமைச்சகம்
தேசிய காவல் கே-9 சஞ்சிகை: முதல் பிரதியை வெளியிட்டார் உள்துறை அமைச்சர் திரு அமித் ஷா
“தேசிய காவல் கே-9 சஞ்சிகை”-யின் முதல் பிரதியை புதுதில்லியில் உள்துறை அமைச்சர் திரு அமித் ஷா இன்று வெளியிட்டார். காவல் நாய்கள் பற்றிய இந்தியாவின் முதல் வெளியீடாக இது அமைந்துள்ளது. உள்துறை செயலாளர் திரு அஜய் பல்லா, மத்திய ஆயுத காவல் படைகளின் தலைமை இயக்குநர்கள் உள்ளிட்டோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய அமைச்சர் திரு அமித் ஷா, “இந்தத் தனித்துவமான முன்முயற்சியின் மூலம் நாட்டில் செயல்படும் காவல் நாய்கள் குழு போன்ற பிரிவுகள் மேலும் வளப்படுத்தப்படும்”, என்று தெரிவித்தார்.
“தேசிய பாதுகாப்பு முதன்மையானதாக விளங்குகிறது. பாதுகாப்பு தொடர்பான அனைத்து அம்சங்களுக்கும் உரிய முக்கியத்துவத்தை வழங்குவதற்கு நமது அரசு அனைத்து நடவடிக்கைகளையும் முனைப்புடன் மேற்கொண்டு வருகிறது. ட்ரோன், செயற்கைக்கோள் போல சமூகத்தின் பாதுகாப்பில் காவல் நாய் படை உந்து சக்தியாக விளங்கும்”, என்று அவர் தெரிவித்தார். “போதைப்பொருட்களைக் கண்டறிவதிலும், தீவிரவாதத்திற்கு எதிராக போராடுவதிலும் அவற்றை திறம்பட பயன்படுத்தலாம்” என்று அவர் யோசனை தெரிவித்தார்.
இந்தி மற்றும் ஆங்கிலத்தில் வெளியாகும் தேசிய காவல் கே-9 சஞ்சிகை, ஆண்டுக்கு இருமுறை- ஒவ்வொரு ஏப்ரல் மற்றும் அக்டோபர் மாதங்களில் வெளிவரும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685668
-----
(Visitor Counter : 127
பாதுகாப்பு அமைச்சகம்
அசாம் மாநிலம் கோக்ராஜரில் 132-வது துரந்த் கோப்பை கால்பந்து போட்டியை பாதுகாப்புத்துறை அமைச்சர் ராஜ்நாத் சிங் தொடங்கி வைத்தார்
132-வது தூரந்த் கோப்பை கால்பந்து போட்டி அசாம் மாநிலம் கோக்ரஜாரில் இன்று தொடங்குகிறது. அசாமிய நகரத்தில் முதல் முறையாக வருடாந்திர கால்பந்து போட்டியின் பிரமாண்ட தொடக்கத்தை குறிக்கும் தொடக்க விழாவில் பாதுகாப்பு துறை அமைச்சர் திரு ராஜ்நாத் சிங் கலந்து கொண்டார். அசாம் அரசின் ஆதரவுடன், ஆயுதப்படைகள் இந்த போட்டியை நடத்துகின்றன.
சாய் ஸ்டேடியத்தில் உற்சாகமான கூட்டத்தில் உரையாற்றிய பாதுகாப்பு அமைச்சர், கோக்ராஜரில் ஒரு சாதகமான சூழலை உருவாக்கியதற்காக ஆயுதப்படைகள் மற்றும் போடோலாந்து பிராந்திய கவுன்சிலின்  முயற்சிகளை பாராட்டினார். 'அழகான விளையாட்டு' என்பது வெறும் விளையாட்டு மட்டுமல்ல, ஒரு உணர்வு என்று கூறிய அவர், வடகிழக்கு மக்களின் உற்சாகத்தையும், கால்பந்து மீதான அன்பையும் பாராட்டினார். அசாம் சமீபத்திய காலங்களில் பல கால்பந்து திறமைகளை உருவாக்கியுள்ளது என்று கூறிய ராஜ்நாத் சிங், துரந்த் கோப்பை இளைஞர்களை புதிய உத்வேகத்துடன் விளையாட்டில் சேர ஊக்குவிக்கும் என்று நம்பிக்கை தெரிவித்தார்.
அசாம் முதல்வர் திரு ஹிமந்தா பிஸ்வா சர்மா பிராந்தியத்தின் வளமான விளையாட்டு கலாச்சாரம் குறித்து விரிவாக பேசினார் மற்றும் பங்கேற்கும் அனைத்து அணிகளுக்கும் தனது வாழ்த்துக்களை தெரிவித்தார். கோக்ராஜரில் போட்டியை ஏற்பாடு செய்ததற்காக இந்திய இராணுவத்திற்கு நன்றி தெரிவித்த அவர், பி.டி.சி.யின் உதவியை பாராட்டினார்.
தொடக்க விழாவை மாநிலம் மற்றும் பிராந்தியத்தைச் சேர்ந்த சுமார் 12,000 கால்பந்து ரசிகர்கள் கண்டுகளித்தனர். சுகோய் -30 எம்.கே.ஐ விமானங்கள் மற்றும் எம்.ஐ -17 ஹெலிகாப்டர்களின் ஃப்ளைபாஸ்ட், தற்காப்புக் காட்சிகள், கட்கா மற்றும் பாங்க்ரா மற்றும் உள்ளூர் குழுவினரின் போடோ கலாச்சார நடனத்தின் காட்சி ஆகியவை விழாவின் முக்கிய ஈர்ப்புகளாகும்.
அசாம் மின்சக்தி, விளையாட்டு மற்றும் இளைஞர் நலன், கூட்டுறவு மற்றும் தகவல் தொழில்நுட்ப துறை அமைச்சர் திருமதி நந்திதா கோர்லோசா; போடோலாந்தின் கைத்தறி மற்றும் துணிநூல், மண் பாதுகாப்பு மற்றும் நலத்துறை அமைச்சர் திரு உர்காவ் குவாரா பிரம்மா; பி.டி.சி தலைமை நிர்வாக உறுப்பினர் திரு பிரமோத் போரோ; ராணுவ தலைமை தளபதி மனோஜ் பாண்டே உள்ளிட்ட ராணுவ அதிகாரிகள், அகில இந்திய கால்பந்து சம்மேளன தலைவர் கல்யாண் சவுபே உள்ளிட்டோர் கலந்து கொண்டனர்.
இதைத் தொடர்ந்து போடோலாந்து எஃப்சி மற்றும் ராஜஸ்தான் யுனைடெட் எஃப்சி அணிகளுக்கு இடையிலான போட்டியின் தொடக்க ஆட்டம் நடைபெற்றது. கோக்ராஜரில் எட்டு லீக் போட்டிகள் மற்றும் ஆகஸ்ட் 24, 2023 அன்று நடைபெறும் ஒரு காலிறுதிப் போட்டி ஆகியவை நடைபெறவுள்ளன. நேபாளம் மற்றும் பங்களாதேஷைச் சேர்ந்த இரண்டு வெளிநாட்டு அணிகள், இந்திய ஆயுதப் படைகளின் மூன்று அணிகள் மற்றும் போடோலாந்து எஃப்சியின் உள்ளூர் அணி உட்பட மொத்தம் 24 அணிகள் கொல்கத்தா, குவஹாத்தி மற்றும் கோக்ரஜாரில் உள்ள மூன்று இடங்களில் போட்டியின் போது மோதுகின்றன.
குறு சிறு மற்றும் நடுத்தர தொழில் துறை அமைச்சகம்
‘ஸ்வதா’- காதியில் ஆரோக்கிய உடைகள் தொகுப்பு அறிமுகம்
நாளை சர்வதேச யோகா தினத்தின் எட்டாவது ஆண்டினை நாளை நாம் கொண்டாட இருக்கும் தருணத்தில் காதி ‘ஸ்வதா’ எனும் ஆரோக்கிய உடைகள் தொகுப்பை அறிமுகம் செய்துள்ளது. அதர்வ வேதத்தின்படி,, ‘ஸ்வதா’ என்றால் எளிமை, சவுகரியம் அல்லது சுகம் என்று பொருள்படும், இவையே இந்த ஆடை தொகுப்பின் பண்புகளாகும்.
இந்த தொகுப்பில் இருந்து சில ஆடைகள் யோகா பயிற்சியாளர்கள் மற்றும் யோகா ஆர்வலர்கள் அணிந்து, அவர்களின் கருத்துக்களை பகிர்வதற்காக அளிக்கப்பட்டது.
அகண்ட தையல் பொருத்தப்பட்ட தோள்பட்டை, மேல் உடையின் மையப் பின்புறத்தில் பெட்டி மடிப்பு, தாழ்வான கவட்டை தையல், நீட்சிநிலை பயிற்சி மற்றும் கூடுதல் வசதிக்காக சுற்றி அணியும் வகையிலான கீழாடை ஆகியவை ஆரோக்கிய உடைகள் தொகுப்பின் சிறப்பம்சங்கள் ஆகும்.
சமூக ஆர்வலர், ராமன் மகசேசே விருது வென்றவர் மற்றும் புதுச்சேரியின் முன்னாள் துணை நிலை ஆளுநர் டாக்டர் கிரண் பேடி, தேசிய ஆடை வடிவமைப்பு தொழில்நுட்ப நிறுவனத்தில் உள்ள காதிக்கான சிறப்பு மையத்திற்குச் சென்று ஆடை தொகுப்புகளுக்கு ஒப்புதல் அளித்து வடிவமைப்பாளர்களுடன் உரையாடினார்.
ஆரோக்கிய ஆடைகள் தொகுப்பான ‘ஸ்வதா’, மன உறுதி மற்றும் விடாமுயற்சியின் மதிப்புகளை வலியுறுத்துகிறது. இந்த ஆடை தொகுப்பு அனைத்து வயதினரையும் ஈர்க்கும் வகையில் வடிவமைக்கப்பட்டுள்ளது.
பிரதமர் அலுவலகம்
இந்தியாவின் புகழ்பெற்ற பாரம்பரியத்தை புத்துயிர் பெறச்செய்வதற்கும் கௌரவிப்பதற்குமான பல முயற்சிகள் நமது இளைஞர்களுக்கும் நமது கலாச்சாரத்திற்கும் இடையிலான பிணைப்பை ஆழமாக்கியுள்ளன: பிரதமர்
பிரதமர் திரு நரேந்திர மோடி, இந்தியாவின் புகழ்பெற்ற பாரம்பரியத்தை புத்துயிர் பெறச் செய்வதற்கும், கௌரவப்படுத்துவதற்கும் மேற்கொள்ளப்பட்ட பல முயற்சிகள் இளைஞர்களுக்கும் கலாச்சாரத்துக்கும் இடையேயான பிணைப்பை ஆழமாக்கியுள்ளதாக
குறிப்பிட்டு அது பற்றிய கட்டுரைகள், கிராபிக்ஸ், வீடியோக்கள் மற்றும் தகவல்களைப் பகிர்ந்துள்ளார்.
பிரதமர் தனது ட்விட்டர் பக்கத்தில்,
"நமது வளமான மற்றும் பன்முகத்தன்மை வாய்ந்த கலாச்சாரத்தைப் பற்றி பெருமிதம் கொள்கிறோம். இந்தியாவின் புகழ்பெற்ற பாரம்பரியத்தை புத்துயிர் பெறுவதற்கும் கௌரவிப்பதற்கும் பல முயற்சிகள் மேற்கொள்ளப்பட்டு வருகின்றன. இது நமது இளைஞர்களுக்கும் நமது கலாச்சாரத்திற்கும் இடையிலான பிணைப்பை ஆழமாக்கியுள்ளன என்று குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.32 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 5,02,619 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,625 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,373 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,73,308 என அதிகரித்துள்ளது.
கடந்த 24 மணி நேரத்தில் 2,401 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.86 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,31,622 கொவிட் பரிசோதனைகள் செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
புதுதில்லியில் நஜாஃப்கர் என்ற இடத்தில் 100 படுக்கைகள் கொண்ட பொது மருத்துவமனை அமைத்து செயல்படுத்துவதற்கு மத்திய அமைச்சரவை ஒப்புதல்
புதுதில்லியில் நஜாஃப்கர் என்ற இடத்தில் உள்ள ஊரக சுகாதார பயிற்சி மையத்தில் 100 படுக்கைகள் கொண்ட பொது மருத்துவமனையை ரூ.95 கோடி மதிப்பீட்டில் அமைத்து செயல்படுத்துவதற்கு பிரதமர் திரு நரேந்திரமோடி தலைமையிலான மத்திய அமைச்சரவை இன்று ஒப்புதல் அளித்தது.
73 கிராமங்களைச் சேர்ந்த 13 லட்சத்து 65 ஆயிரம் மக்கள் மருத்துவ சேவை பெறும் வகையில் நஜாஃப்கரில் 100 படுக்கைகள் கொண்ட மருத்துவமனையை அமைப்பது இந்த திட்டத்தின் நோக்கமாகும்.
இந்த உத்தேச மருத்துவமனையில், மருத்துவம், மகப்பேறு மற்றும் பாலியல், குழந்தை மருத்துவம், அறுவை சிகிச்சை ஆகிய நான்கு பெரிய பிரிவுகளில் மருத்துவ சேவைகள் அளிக்கப்படும். இதில் ரத்த வங்கி, நோய் அறியும் சேவைகள், தனியான வெளி நோயாளிகள் பிரிவு ஆகியன இடம்பெற்றிருக்கும். வெளிநோயாளிகள் பிரிவில் பொது மருத்துவம், அறுவை சிகிச்சை, பல் மருத்துவம், காது-மூக்கு-தொண்டை மருத்துவம், கண் மருத்துவம், காதொலி மருத்துவம், பச்சிளங்குழந்தைகள் பராமரிப்பு ஆகியவை இடம்பெற்றிருக்கும். வெளிநோயாளிகள் பிரிவில் 30 மருத்துவர்கள், 40 செவிலியர்கள் மற்றும் மருத்துவம் சார்ந்த சுகாதார பராமரிப்பு ஊழியர்கள் 50 பேர் பணியாற்றுவார்கள்.
உள்ளூர் மக்களின் மருத்துவ வசதி, குறிப்பாக மகளிர், குழந்தைகள் உள்ளிட்ட எளிதில் பாதிக்கக்கூடிய பிரிவினரின் மருத்துவ வசதி தொடர்பான நீண்டகாலம் நிலுவையில் உள்ள பிரச்சினைகள் தீர்த்து வைக்கப்படும். குழந்தைகள் மற்றும் மகப்பேறு சேவைகள், அவசர சிகிச்சை, அடிப்படைத் தொடக்க நோய் அறியும் சோதனைகள், மருந்து வசதிகள், நோய்த் தடுப்பு நடவடிக்கைகள், தொற்றுநோய்த் தடுப்பு சேவைகள் ஆகியவற்றை இந்த பகுதி மக்களுக்கு இந்த மருத்துவமனை வழங்கும்.
2020 ஆம் ஆண்டு மே மாதம் இந்த மருத்துவமனை முழு அளவில் செயல்பாட்டில் வரும் என்றும் அப்போது இதன் அனைத்து துறைகளிலும் போதுமான மருத்துவர்களும், இதர ஊழியர்களும் நியமிக்கப்பட்டிருப்பார்கள் என்றும் எதிர்பார்க்கப்படுகிறது.
………………………..
(Visitor Counter : 112
பிரதமர் அலுவலகம்
பிரதமருக்கும் பாலஸ்தீனிய அதிபருக்கும் இடையே தொலைபேசி உரையாடல்
பிரதமர் திரு நரேந்திர மோடி, பாலஸ்தீனிய அதிபர் மேன்மைமிகு திரு முகமது அப்பாஸுடன் இன்று தொலைபேசியில் உரையாடினார்.
வரும் புனித ரமலான் மாதத்தையொட்டி அதிபருக்கும், பாலஸ்தீனிய மக்களுக்கும் பிரதமர் வாழ்த்து தெரிவித்தார்.
கொவிட்-19 பெருந்தொற்றால் ஏற்பட்டுள்ள சவால்கள் குறித்து விவாதித்த இரு தலைவர்களும், இந்த சூழலைக் கட்டுப்படுத்த தத்தமது நாடுகளில் எடுக்கப்பட்டுள்ள நடவடிக்கைகள் குறித்தும் விவரித்தனர்.
வைரஸ் தொற்றிலிருந்து மக்களைப் பாதுகாக்க பாலஸ்தீனிய அதிகாரிகள் எடுத்த முயற்சிகளைப் பாராட்டிய பிரதமர், இந்தியா தன்னால் முடிந்த அனைத்து உதவிகளையும் பாலஸ்தீனத்திற்கு செய்யும் என்று உறுதியளித்தார்.
இந்த சவாலான காலகட்டத்தில் இரு தரப்பும் தொடர்பில் இருக்கவும், ஒத்துழைக்கவும் இரண்டு தலைவர்களும் ஒப்புக்கொண்டனர்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 50.37 கோடிக்கும் அதிகமான கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 50.37 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும் கூடுதலாக 49,19,780 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 48,19,75,798 டோஸ் தடுப்பூசி  பயன்படுத்தப்பட்டுள்ளது.
சுமார் 2.60 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742119
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 154.77 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 156.05 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.57 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788828
-----
(Visitor Counter : 123
அறிவியல் மற்றும் தொழில்நுட்பத்துறை
இமாச்சலப் பிரதேசத்தில் 9 மில்லியன் ஆண்டுகள் பழமை வாய்ந்த உடும்புகள், பாம்புகளின் புதைபடிமங்கள் கண்டுபிடிப்பு
9.1 மில்லியன் ஆண்டுகள் பழமை வாய்ந்த உடும்புகள் மற்றும் பாம்புகளின் புதைபடிமங்கள் இமாச்சலப் பிரதேசத்தின் ஹரிதல்யங்கரில் அண்மையில் கண்டுபிடிக்கப்பட்டுள்ளன. அன்றைய காலகட்டத்தில் அப்பகுதியில் இருந்த பருவநிலையைப் போன்று தான் தற்போதும் உள்ளது என்பது இந்த கண்டுபிடிப்பின் மூலம் அறியப்படுகிறது.
உடும்புகள் மற்றும் பாம்புகளின் பல்லுயிராக்கம், வெப்பநிலை மற்றும் பருவநிலைகளை அதிகம் சார்ந்து இருக்கும். இந்தக் காரணத்திற்காக தான் இது போன்ற ஊர்வனங்கள் சுற்றுப்புற வெப்பநிலை உள்ளிட்ட கடந்தகால பருவநிலைகளை துல்லியமாக சுட்டிக் காட்டுகின்றன.
சண்டிகரின் பஞ்சாப் பல்கலைக்கழகம், ரோபார் இந்திய தொழில்நுட்பக் கழகம் மற்றும் ஸ்லோவாக்கியா நாட்டின் காம்னியஸ் பல்கலைக்கழகம் ஆகியவற்றுடன் இணைந்து அறிவியல் மற்றும் தொழில்நுட்பத் துறையின் தன்னாட்சி நிறுவனமான டேராடூனில் உள்ள வாடியா இமாலய புவியியல் நிறுவனம், இந்தப் பகுதியில் உடும்பு, மலைப்பாம்பு ஆகியவை இருந்ததாக முதன் முறையாக பதிவு செய்துள்ளது.
ஆசியாவில் இந்த வகை உடும்பின் புதைபடிமம் மிகவும் அரிது என்ற காரணத்தால் ஹரிதல்யங்கரில் அவை கண்டுபிடிக்கப்பட்டிருப்பது கூடுதல் முக்கியத்துவம் பெறுகிறது. அதேபோல மலைப் பாம்பின் புதைபடிமம் இதற்கு முன்பு பாகிஸ்தான் மற்றும் குஜராத்தின் கட்ச்சில் மட்டுமே இருந்ததாக ஆய்வுகள் தெரிவிக்கின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1884014
(
அறிவியல் மற்றும் தொழில்நுட்பத்துறை
தேசிய அறிவியல் மற்றும் தொழில்நுட்ப தொழில்முனைதல் வளர்ச்சிக் கழகத்தின் கவச் திட்டத்தின் கீழ் கொவிட்-19 தொற்றை கண்டறிவதற்கான பல்வேறு கருவிகளை புது நிறுவனங்கள் உருவாக்கி வருகின்றன
கொவிட்-19 தொற்றை கண்டறிவதற்கான பல்வேறு வகையான கருவிகள் இந்தியாவில் விரைவில் கிடைக்கும். ஸ்டார்ட் அப்புகள் எனப்படும் புது நிறுவனங்கள் இவற்றை உருவாக்கி வருகின்றன.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தேசிய அறிவியல் மற்றும் தொழில்நுட்ப தொழில்முனைதல் வளர்ச்சிக் கழகத்தின் கவச் திட்டத்தின் கீழ் கொவிட்-19 தொற்றை கண்டறிவதற்கான பல்வேறு கருவிகளை புது நிறுவனங்கள் உருவாக்கி வருகின்றன.
கொவிட்-19 தீர்வுகளை கண்டறிவதற்காக தேர்வு செய்யப்பட்ட 51 நிறுவனங்களில், 11 நிறுவனங்களுக்கு உற்பத்தி, பரிசோதனை கருவிகளை அதிக அளவில் விநியோகித்தல் மற்றும் மருத்துவ தீர்வுகள் ஆகியவற்றுக்கு ஆதரவு அளிக்கப்பட்டுள்ளது.
பெரும்பாலான தொழில்நுட்பங்கள் இந்திய மருத்துவ ஆராய்ச்சி குழுவால் மதிப்பீடு செய்யப்பட்டு வருகிறது. இந்த செயல்முறை நிறைவடைந்து இவற்றுக்கு ஒப்புதல் அளிக்கப்பட்ட பின்னர், இந்த தீர்வுகள் செயல்பாட்டுக்கு வரும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662050
-----
(Visitor Counter : 141
குறு சிறு மற்றும் நடுத்தர தொழில் துறை அமைச்சகம்
குறு, சிறு நிறுவனங்கள் தொகுப்பு மேம்பாட்டுத் திட்டம் தமிழகத்தில் 97 திட்டங்களுக்கு அனுமதி
மத்திய குறு,சிறு நடுத்தர நிறுவனங்கள் அமைச்சகம் பொதுவசதி மையங்கள் ஏற்படுத்தும் 212 திட்டங்கள் உட்பட 540 திட்டங்களுக்கு ஒப்புதல் வழங்கியுள்ளது. மேலும் குறு,சிறு நிறுவனங்கள் தொகுப்பு மேம்பாட்டுத் திட்டத்தின் கீழ் 328 திட்டங்கள் உள்கட்டமைப்பு மேம்பாட்டுக்காக அனுமதிக்கப்பட்டுள்ளன. இதில் 92 பொதுவசதி திட்டங்களும் 200 உள்கட்டமைப்பு மேம்பாட்டுத் திட்டங்களும் இதுவரை நிறைவடைந்துள்ளன.
தமிழ்நாட்டைப் பொறுத்த வரை, மொத்தம் 97 திட்டங்களுக்கு அனுமதி அளிக்கப்பட்டுள்ளது. 46 பொதுவசதி மையத் திட்டங்களுக்கு அனுமதி அளிக்கப்பட்டு 26 திட்டங்கள் நிறைவடைந்துள்ளன. 51 உள்கட்டமைப்பு திட்டங்களுக்கு அனுமதி வழங்கப்பட்டு 35 திட்டங்கள் முடிவடைந்துள்ளன.
புதுச்சேரியில் ஒரு உள்கட்டமைப்பு மேம்பாட்டுத் திட்டத்திற்கு அனுமதி வழங்கப்பட்டுள்ளது.
மத்திய குறு, சிறு, நடுத்தர தொழில் நிறுவனங்கள் துறை இணை அமைச்சர் திரு. பானு பிரதாப் சிங் வர்மா மக்களவையில் எழுத்து மூலம் அளித்த பதிலில் இதனைத் தெரிவித்துள்ளார்.